Title: กฎกระทรวง (ฉบับที่ 9) พ.ศ.2536  ออกตามความในพระราชบัญญัติคุ้มครองผู้ประสบภัยจากรถ พ.ศ.2535

กฎกระทรวง

กฎกระทรวง
(ฉบับที่
๙) พ.ศ. ๒๕๓๖
ออกตามความในพระราชบัญญัติคุ้มครองผู้ประสบภัยจากรถ
พ.ศ.
๒๕๓๕

อาศัยอำนาจตามความในมาตรา ๕ และมาตรา ๘ (๔)
แห่งพระราชบัญญัติคุ้มครองผู้ประสบภัยจากรถ พ.ศ. ๒๕๓๕
รัฐมนตรีว่าการกระทรวงพาณิชย์ออกกฎกระทรวงไว้ดังต่อไปนี้

ข้อ ๑  รถดังต่อไปนี้ไม่ต้องจัดให้มีประกันความเสียหายตามมาตรา
๗
(๑) รถจักรยานยนตร์ที่จดทะเบียนไว้ก่อนวันที่ ๕
เมษายน ๒๕๓๖
(๒) รถยนตร์สามล้อที่แปรสภาพมาจากกรถจักรยานยนตร์
(รถสกายแลป)
(๓) รถใช้งานเกษตรกรรมตามกฎหมายว่าด้วยรถยนตร์

ข้อ ๒[๑]  กฎกระทรวงนี้ให้ใช้บังคับได้มีกำหนดหนึ่งปีหกเดือนนับแต่วันถัดจากวันประกาศในราชกิจจานุเบกษา

ให้ไว้
ณ วันที่ ๑๗ กันยายน พ.ศ. ๒๕๓๕
อมเรศ
ศิลาอ่อน
รัฐมนตรีว่าการกระทรวงพาณิชย์

หมายเหตุ
:- เหตุผลในการประกาศใช้กฎกระทรวงฉบับนี้ คือ
เนื่องจากรถจักรยานยนตร์ที่จดทะเบียนไว้ก่อนวันที่ ๕ เมษายน ๒๕๓๖
รถยนตร์สามล้อที่แปรสภาพมาจากรถจักรยานยนตร์และรถใช้งานเกษตรกรรมส่วนใหญ่เป็นถที่ผู้มีรายได้น้อยหรือเกษตรกรมีไว้ใช้เพียงเพื่อความสะดวกในการเดินทางหรือเพื่อใช้ในการประกอบอาชีพเกษตรกรรม
หากกำหนดให้เจ้าของรถดังกล่าวต้องจัดให้มีประกันความเสียหายสำหรับผู้ประสบภัยจากรถ
อาจก่อให้เกิดความเดือนร้อนเกินสมควร
ประกอบกับบริษัทประกันภัยและสาขาของบริษัทประกันภัยที่มีอยู่ยังไม่พร้อมที่จะให้บริการ
และไม่อาจรองรับต่อปริมาณของรถดังกล่าวที่มีอยู่เป็นจำนวนมากได้อย่างทั่วถึง
ดังนั้นสมควรผ่อนผันให้รถดังกล่าวยังไม่ต้องจัดให้มีประกันความเสียหายสำหรับผู้ประสบภัยตามพระราชบัญญัติคุ้มครองผู้ประสบภัยจากรถ
พ.ศ. ๒๕๓๕ มีกำหนดเวลาหนึ่งปีหกเดือน จึงจำเป็นต้องออกกฎกระทรวงนี้

นันทพล/ปรับปรุง
๘
ธันวาคม ๒๕๔๙

[๑]
ราชกิจจานุเบกษา.เล่ม ๑๑๐/ตอนที่ ๑๔๒/ฉบับพิเศษหน้า ๑./๒๒ กันยายน ๒๕๓๖